<classify> Chanzo cha picha, Getty ImagesMwimbaji wa Marekani R. Kelly amehukumiwa kifungo cha miaka 30 jela kwa kutumia hadhi yake kuendesha mpango wa kuwadhalilisha kingono watoto na wanawake.Mnamo Septemba, mahakama ya New York ilimtia hatiani msanii huyo wa RB, mwenye umri wa miaka 55, kwa makosa ya ulanguzi na biashara ya ngono.Mzaliwa huyo wa Chicago - ambaye jina lake halisi ni Robert Sylvester Kelly - pia alipigwa faini ya 100,000 82,525.Kwa zaidi ya miongo miwili, mwimbaji wa miondoko ya RB, R. Kelly alikuwa amekabiliwa na shutuma za unyanyasaji wa kijinsia.Mashtaka yaliangazia tangu mwanzoni mwa taaluma yake katika miaka ya 1990, na mengi yakizingatia vitendo vya ngono dhidi ya wasichana.Sasa amepatikana na hatia ya makosa nane ya ulanguzi wa ngono na moja ya udanganyifu katika mahakama ya New York na atahukumiwa mwezi Mei.Mbali na kesi hiyo, Kelly anakabiliwa na kesi nyingine huko Chicago kuhusu picha za ngono za watoto na mashtaka ya kuwazuia. Anatarajiwa pia kukabiliwa na mashtaka ya unyanyasaji wa kijinsia huko Illinois na Minnesota.Kelly mwenyewe alikuwa mwathirika wa unyanyasaji wa kijinsia wa watoto, na alielezea kwa kina katika wasifu wake jinsi alivyobakwa na mwanafamilia wa kike wakati alikuwa na umri wa miaka minane.Hapa kuna historia ya mashtaka dhidi yake.Nyota huyo, wakati huo alikuwa na umri wa miaka 27, alimuoa mwimbaji wa miaka 15 Aaliyah kwenye hafla ya siri huko Chicago.Jarida la Vibe baadaye liligundua Aaliyah alikuwa amedanganya umri wake kwenye cheti cha harusi, akieleza kuwa na umri wa miaka 18. Ndoa ilifutwa mnamo Februari 1995.Meneja wa zamani wa ziara ya Kelly alishuhudia wakati wa kesi yake kwamba alimhonga mfanyakazi wa serikali mnamo 1994 ili kupata kitambulisho bandia kwa Aaliyah - ili waimbaji waweze kuoa.Wakati wote wa kazi zake Aaliyah alikwepa maswali kuhusu uhusiano wake. Wakati watu wananiuliza, ninawaambia, Hei, msiamini fujo zote hizo, alimwambia mtu mmoja aliyemuhoji. Tuko karibu na watu walichukulia vibaya.Chanzo cha picha, Getty ImagesKelly alizungumza mara chache kuhusu Aaliyah baada ya kupoteza maisha katika ajali ya ndege mnamo 2001. Hajatajwa katika wasifu wake, ambapo barua ya mwandishi inaelezea vipindi kadhaa havikuweza kujumuishwa kwa sababu zisizoelezeka.Katika mahojiano ya 2016 na jarida la GQ, alielezea uhusiano wao kama marafiki bora, lakini alikataa kutoa maoni juu ya ndoa yao, akisema: Sitakuwa na mazungumzo hayo na mtu yeyote. Kwa kumheshimu Aaliyah, na mama na baba yake ambao wamenitaka nisizungumzie. Tiffany Hawkins alimshtaki R. Kelly kwa majeraha na shida ya kiakili aliyopata wakati wa uhusiano wa miaka mitatu na nyota huyo.Katika nyaraka za mahakama alisema alianza kufanya mapenzi na Kelly mwaka 1991, wakati akiwa na miaka 15 na yeye alikuwa na miaka 24, na uhusiano huo uliisha wakati akiwa na miaka 18. Kulingana na Chicago Sun Times, Bi Hawkins alipatiwa fidia kiasi cha dola milioni 10 lakini alikubali sehemu ya kiasi hicho 250,000 wakati kesi hiyo ilipomalizika mnamo 1998.Msemaji wa Kelly alisema hakuwa na akifahamu wa shutuma hizo.Chanzo cha picha, Getty ImagesTracy Sampson alimshtaki R. Kelly, kwa kumshawishi katika uhusiano mbaya wa kingono wakati alipokuwa na miaka 17.Mwanamke huyo, mwanafunzi wa zamani wa Epic Records, alisema alichukuliwa kama kitu kiburudisho cha ngono na kutupwa kando.Mara nyingi alijaribu kudhibiti kila nyanja ya maisha yangu ikiwa ni pamoja na nani ningemwona na nitakwenda wapi, alisema. Kesi hiyo ilitatuliwa nje ya mahakama kwa fidia isiyojulikana, kwa mujibu wa New York Post.Kelly anashtakiwa na Patrice Jones, mwanamke wa Chicago ambaye alidai alimpa ujauzito wakati alikuwa chini ya umri wa miaka 18, na kwamba alishurutishwa kutoa mimba.Montina Woods pia alimshtaki Kelly, akidai kwamba aliwapiga picha za video wakifanya mapenzi bila yeye kujua. Rekodi hiyo inasemekana ilisambazwa kwenye mkanda wa ngono uliouzwa na watengenezaji chini ya kichwa cha filamu R. Kelly Triple-X.Nyota huyo alizimaliza kesi zote nje ya mahakama akilipa pesa ambazo hazijafahamika kwa malipo ya makubaliano ya kutofichua tukio hilo.Nyota huyo alishtakiwa kwa makosa 21 ya kupiga picha za video za unyanyasaji wa kingono za watoto zinazohusisha vitendo vya ngono.Polisi wa Chicago walimshtaki kwa vitendo hivyo na kumshawishi mtoto mdogo kushiriki. Mashtaka yote yanayohusiana na msichana mmoja, aliyezaliwa Septemba 1984.Kukamatwa kwake kulitokana na video ambayo ilitumwa bila kujulikana kwa Chicago Sun Times mapema mwaka huo. Waliipitisha kwa polisi, ambao walithibitisha ukweli wake kwa msaada kutoka kwa wataalamu wa uchunguzi wa FBI.Kelly, ambaye aliweka dhamana ya dola 750,000, mara moja alikanusha mashtaka hayo kwenye mahojiano na MTV na baadaye akakana mashtaka mahakamani.Ilichukua miaka sita kwa kesi hiyo kuanza kusikilizwa, wakati huo Kelly aliachia albamu yake iliyofanikiwa sana ya Trapped In The Closet na iliteuliwa kwenye Tuzo ya Picha na NAACP kusababisha kukosolewa kwa kiasi kikubwa.Jaji hatimaye alihitimisha kuwa hawangeweza kuthibitisha kuwa msichana kwenye mkanda alikuwa mdogo, na Kelly alipatikana bila hatia kwa makosa yote.Kelly alishtakiwa kwa makosa mengine 12 ya kutoa picha za unyanyasaji wa kingono kwa watoto huko Florida, ambapo alikamatwa katika nyumba yake ya mapumziko ya likizo.Mashtaka haya yalikuja baada ya polisi kunasa kamera wakati wa alipokamatwa, ambayo inadaiwa ilikuwa na picha za nyota huyo akifanya mapenzi na msichana mdogo.Mashtaka hayo yalifutwa wakati jaji alipokubaliana na timu ya utetezi ya Kelly kwamba polisi wanakosa ushahidi wa kutosha kuhalalisha majukumu yao.2019: Makala mpya inasababisha mashtakaKatika kipindi cha saa sita, Makala ya Maisha ya R. Kelly iliwasilisha mwonekano kamili zaidi bado juu ya madai dhidi ya mwanamuziki huyo.Wiki mbili baada ya kipindi kutangazwa, Kelly aliachwa na kampuni yake ya kurekodi. Matamasha yaliyopangwa huko Marekani na New Zealand yalifutwa.Mnamo Februari, wakili mashuhuri Michael Avenatti alisema alipata video inayoonesha Kelly akifanya mapenzi na msichana wa miaka 14. Wiki kadhaa baadaye, nyota huyo alishtakiwa huko Chicago na makosa 10 ya unyanyasaji wa kijinsia. Alikana mashtaka na alifanya mahojiano ya kihistoria ya Runinga.Waendesha mashtaka baadaye waliwasilisha mashtaka 11 zaidi ya unyanyasaji wa kijinsia na unyanyasaji dhidi ya mtoto wa miaka kati ya 13 na 16.Nyaraka za mashtaka zilielezea ngono ya kinywa na mtoto kwa kutumia nguvu au tishio la nguvu. Mlalamikaji alidhaniwa kuwa mmoja wa wanawake walioonyeshwa katika makala ya R. Kelly, ambaye alisema alikutana na mwimbaji huyo wakati wa kesi iliyotangulia.Chanzo cha picha, ReutersJulai 2019: Mashtaka ya Usafirishaji kwa ajili ya biashara ya ngonoKelly alipigwa na mashtaka mawili tofauti ya huko Illinois na Brooklyn.Pamoja, madai hayo yalionesha juhudi za kupangwa kutoka kwa nyota huyo na washirika wake kuajiri na kusafirisha wasichana walio chini ya umri wa miaka 18 kwa madhumuni ya ngono, pamoja na utengenezaji wa picha za unyanyasaji wa kijinsia za watoto, na vile vile njama ya kuzuia haki kwa kuharibu ushahidi na kuhonga au kutishia mashahidi.Alipotokea mahakamani huko New York, nyota huyo alikana mashtaka, lakini alinyimwa dhamana kwa misingi ya kumzuia asikimbie.Siku chache baadaye, waendesha mashtaka huko Minnesota walifungua mashtaka ya ukahaba dhidi ya nyota huyo, ikimaanisha alikabiliwa na kesi za jinai katika majimbo matatu ya Marekani.Ombi la dhamana la nyota huyo lilikataliwa na jaji huko Brooklyn.Hakimu Steven L Tiscione alisema alikuwa na wasiwasi sana na uwezekano wa shahidi kutishiwa.Machi 2020: Kesi ilicheleweshwaKesi ya Kelly ya Chicago ilicheleweshwa kwa miezi sita, baada ya waendesha mashtaka kukamata vifaa vya elektroniki zaidi ya 100 pamoja na simu za mkononi, iPads na gari kutoka kwa duka la kuhifadhi vifaa vya utalii vya nyota huyo.Waendesha mashtaka pia waliongeza mashtaka dhidi ya nyota huyo, kuongeza muathiriwa mwingine kwenye orodha ya madai. Muathiriwa mpya, anayejulikana kama binti nambari Sita, alikutana na Kelly mwishoni mwa miaka ya 1990 akiwa na miaka 14 au 15.Kelly alikana mashtaka yote.Mnamo Agosti, washirika watatu wa Kelly walishtakiwa kwa kujaribu kutisha, kunyanyasa au kuwalipa waathiriwa katika kesi hiyo.Waendesha mashtaka walisema mwathiriwa mmoja alipewa dola 500,000 ili anyamaze kimya.Mwingine alitishiwa kutolewa kwenye picha za ngono, na wa tatu aliamka na kukuta gari lake limechomwa moto kwenye barabara yake.Mashtaka hayo, yaliyowasilishwa New York, hayakuonesha ikiwa Kelly aliidhinisha vitendo hivyo - na wakili wa nyotahuyo alikana kuhusika.Agosti-Septemba 2020: Shambulio la gerezaniKuelekea mwisho wa mwezi Agosti, Kelly alishambuliwa katika usingizini na mfungwa mwenzake katika Kituo cha Marekebisho cha Metropolitan cha Chicago.Wakili wa nyota huyo alitaka aachiliwe mara moja, akisema serikali haiwezi kuhakikisha usalama wake. Hatahivyo ombi hilo - pamoja na majaribio mengine kadhaa ya kumfanya Kelly aachiliwe kwa dhamana - yalikataliwa.Miezi miwili kabla ya kesi yake kuanza, mawakili wa muda mrefu wa Kelly walitaka kujiondoa kwenye kesi hiyo.Steve Greenberg na Michael Leonard walisema ilikuwa haiwezekani kufanya kazi pamoja na wanasheria wapya ambao nyota huyo alikuwa ameajiri.Katika usikilizwaji wa mwisho wa kesi kabla ya kesi ya Kelly, Jaji Ann M Donnelly alitoa maamuzi kadhaa ya kupunguza ushahidi gani unaweza kuoneshwa kwa majaji.Wakati wa kusikilizwa, alitaka mmoja wa mawakili wa mwimbaji kukiri kama walikana nyota huyo alikuwa na uhusiano wa kimapenzi na Aaliyah wakati akiwa chini ya miaka 18Kwa mujibu wa Shirika la Habari la Associated Press, Thomas A Farinella aliachia kicheko na akajibu, Hapana. Kesi hiyo ilianza tarehe 18 Agosti huko New York.Mnamo tarehe 27 Septemba, baada ya siku mbili za majadiliano, majaji walimkuta nyota huyo wa Marekani na hatia kwa makosa yote tisa.Hukumu inapaswa kutolewa tarehe 4 mwezi Mei na mshtakiwa huyo mwenye miaka 54 anaweza kuishia kutumikia miongo kadhaa kifungoni.Gloria Allred, wakili ambaye aliwakilisha waathiriwa kadhaa, aliwaambia waandishi wa habari: Nimekuwa nikifuata sheria kwa miaka 47.Wamefanya uhalifu dhidi ya wanawake na watoto.Kati ya wanyama wote wanaowinda wanyama ambao nimewafuata, Bwana Kelly ndiye mbaya zaidi.  <topic>: BURUDANI 